Video: Bly drywend en droog op die viswaters | Maroela Media
Adam Tas, Kallie Kriel en Meyer le Roux het 'n draai op St. Helena gaan maak in die jongste episode van 'Byt en buskruit'. (Foto: 'n Skermskoot uit die video.)
Op hierdie week van Byt en buskruit besoek Adam Tas St. Helena, een van die mees afgeleë eilande op hierdie aardbol.
Tas het vir Meyer le Roux van Buffelsfontein Baardolie en Kallie Kriel van AfriForum genooi om saam met hom te kom visvang in die waters van Jamestown. Dit is hier waar Le Roux sy heel eerste tuna uit die Atlantiese Oseaan trek en Kriel die Jacobsleer aandurf, terwyl Tas 'n reusekoningvis (Giant Trevally) die stryd met 'n klein visstok aansê.